Itoiz (diskoa)

Itoiz izen bereko musika taldeak 1978. urtean argitaratutako diskoa da, bere diskografiako lehena. Lau teilatu abesti ezaguna kenduta, gehienak folk-rock edo rock-progresibo generoko kantak dira. 1978ko apirilean grabatu zen Donibane Lohizuneko Bacchanales estudioan, eta taldeak lehen aldiz erabili zuen Itoiz izena, lehenago Indar Trabes erromeria taldea baitziren.

Disko hau bereziki gogoratzen da Lau teilatu kanta dela eta, hainbat belaunaldiren ostean ereserki gisa ere kontsideratu dena. Abesti guztien musika Juan Carlos Perezek egin zuen, baina letren artean badira batzuk bereak direnak. Beste hitzen artean Phuntzionariat eta Astelehen urdin batean Joseba Garciarenak dira, Zati txiki bat La m'en eta Foisis jauna Joseba Alkalderenak, Hilzori II Angel Azkarragarenak.

Musika diskoa 1978ko apirilean grabatu bazen ere, Durangoko Azokan aurkeztu zen. Momentu horretan taldea jada disolbatuta zegoen, kide batzuk soldaduskara joan baitziren. Hala ere, urteko diskorik onenaren saria jaso zuenGarai hartan Durangoko Liburu eta Disko Azokak urteko disko onenari saria ematen zion. Espainiako Ozono aldizkariak, 1979ko urtarrileko zenbakian, "talde anglosaxoi askok baino maila hobea" zuela idatzi zuen, eta hilabeteko disko izendatu zuen.

 Partaideak 
Honako hauek grabatu zuten diskoa:
 Estanis Osinalde, bateria
 Juan Carlos Perez, gitarrak eta ahotsa
 Jose Garate Foisis, baxua eta ahotsa
 Antton Fernandez, fender rhodes, piano klasikoa, Hammond organoa

Abesti batzuetan Joseba Erkiagak flauta jotzen du.

 Kantuen zerrenda 
 Phuntzionariat
 Goizeko deiadar
 Zati txiki bat La m'en
 Lau teilatu
 Hilzori I Hilzori II Foisis jauna Astelehen urdin batean''

 Oharrak 

 Erreferentzia 

 Kanpo estekak 

Kategoria:Itoiz taldearen albumak
Kategoria:1976ko musika diskoak
Kategoria:Euskal Herriko musika diskoak